آمریکانین "سوچ باشکندی" اولا‌راق دا بیلینن شیکاگودا نوئله راستلایان هفته سونوندا 9 نفر سلاح‌لی سالدیریلاردا حیاتینی ایتیردی.
شهرین اؤزللیکله گونئی کسیمینده یاشانان سلاح‌لی سالدیری‌لاردا 33 نفر ده یارالاندی.
پلیس، اؤلکه‌نین جینایت نیسبتی ان یوکسک شهری شیکاگودا نوئل تعطیلی سیراسیندا چوخ ساییدا سلاح‌لی سالدیری یاشاندیغینی آچیقلادی.
نوئل آخشامی لابور اف لاو آپوستولیک کیلسا‌سی قارشی‌سیندا تشکیل ائدیلن سلاح‌لی سالدیریدا بیر نفر حیاتینی ایتیررکن، وستچستر بؤلگه‌سین‌دکی بیر گئجه کلوبوندا دا بیر آدام سلاح‌لی سالدیری نتیجه‌سینده اؤلدو، 5 نفر یارالاندی.
شیکاگودا ایل باشین‌دان بو یانا سلاح‌لی سالدیری‌لاردا 747 نفر اؤلدورولدو، 4 مین 258 نفر یارالاندی.
